《丁酉之夏觏文溪子于大江之滨与之述往感时命酒坐石挥涕而别太息成诗》
明代·王廷陈

怆尔离群久，艰危更可伤。一麾堪白首，万死出南荒。

天入潇湘阔，风惊鹳鹤扬。垂堂古有戒，去矣慎舟航。

作者简介：湖广黄冈人，字稚钦，王廷瞻兄。恃才放恣，甚至上树呼叫，馆师无如之何。正德十二年进士，选翰林庶吉士。因疏谏武宗南巡，罚跪受杖。时已授给事中，乃出为裕州知州。失职怨望，为上官所劾，罢归乡里。屏居二十余年，嗜酒纵倡为乐。达官贵人来家，蓬发跣足延见。时衣红纻窄衫，骑牛跨马，啸歌田野间。诗婉丽多风，文长于尺牍。有《梦泽集》。